Ad noticiam futurorum transmittimus, quoniam Otgerius de Bronia, cum uxore Stephana et liberis suis, cum tenerent dimidiam coloniam de alodio beati Petri Cluniacensis, acceptis XL solidis, et uno prandio de manu domni Stephani de Viscurson, werpierunt eam, videntibus Otgerio milite et Stephano cellarario et aliis multis. Alteram vero medietatem, cum teneret Oddo cum liberis suis, accepto rursus precio, werpierunt eam per manum supradicti fratris, ad opus beati Petri Cluniacensis; cujus testes fuerunt Berardus sacerdos et Eldinus Curtesius, multique alii.